হৃদয়নাথ মঙ্গেশকর
পণ্ডিত হৃদয়নাথ মঙ্গেশকর (মারাঠি: हृदयनाथ मंगेशकर; ২৬ অক্টোবর ১৯৩৭) একজন ভারতীয় সুরকার, সঙ্গীত পরিচালক, সঙ্গীতশিল্পী। তিনি সঙ্গীতজ্ঞ পণ্ডিত দীনানাথ মঙ্গেশকরের সর্বকনিষ্ঠ সন্তান এবং প্রখ্যাত সঙ্গীতশিল্পী লতা মঙ্গেশকর, আশা ভোসলে, ঊষা মঙ্গেশকর, ও মীনা খড়িকরের ছোট ভাই। তিনি সঙ্গীত ও চলচ্চিত্রশিল্পে বালাসাহেব নামেও সুপরিচিত। হৃদয়নাথ ১৯৯০ সালের লেকিন... চলচ্চিত্রের সঙ্গীত পরিচালনার জন্য শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার অর্জন করেন। ২০০৯ সালে ভারত সরকার তাকে ভারতের চতুর্থ সর্বোচ্চ বেসামরিক সম্মাননা পদ্মশ্রীতে ভূষিত করে।